**Regler for udlejning af LLB klublokale til lukkede arrangementer**.

**Hvem kan leje klublokalet:**

Klublokalet i Langelinie Lystbådehavn udlejes kun til LLB medlemmer med et medlemsnummer med egen fast bådplads, og kun til afholdelse af private arrangementer. Medlemmet kan leje lokalet til afholdelse af eget, ægtefælle eller barnets arrangement f.eks. bryllup, fødselsdag, jubilæum, barnedåb, konfirmation o.lign.

Øvrige udlejninger og brug af klublokale til klubarrangementer skal godkendes af bestyrelsen.

Medlemmet (lejer) er ansvarshavende og erstatningsansvarlig for lejemålet og interiør, og skal være til stede under arrangementet. Medlemmet er i lejeperioden ansvarlig for brug, skader og tyverier fra det lejede klubhus.

 *LLB medlemmer må ikke optræde som stråmand for et eksternt arrangement, eller for familiemedlemmer og venner.*

**Udlejningsperiode:**

Klublokalet udlejes fra primo oktober til ultimo april. **Bemærk at lokalet ikke udlejes i perioden 1. maj – 30. september.**

**Ingen adgang!**

Når klublokalet er udlejet, har havnens øvrige medlemmer ikke adgang til klublokalets køkken, bade og toiletter. Medlemmer skal da benytte LLB’s gæste toilet- og badefaciliteter (hvis de er nedlukket, kan der benyttes toiletter, ved at benytte indgangen via depot rummet).

**Generelle lejebetingelser:**

 • Medlemsnummer kræves oplyst ved udlejning.

• Klublokalet udlejes ikke til firmafester og julefrokoster mv.

• Ved opgivelse af urigtige oplysninger kan kontrakten annulleres uden varsel.

• Klublokalet, der er et røgfrit område, må maksimalt benyttes til 50 personer.

• Lokalet er til rådighed fra kl. 12 på udlejningsdagen, men hvis ikke lokalet er udlejet til anden side, kan lejer påbegynde opstilling fra tidlig morgen på selve udlejningsdagen. Lokalet må ikke optages dagen før til f.eks. borddækning, eller dagen efter til f.eks. rengøring (efter kl. 12), med mindre der er betalt leje for disse ekstradage også.

• Hvis lejer ønsker at ophænge noget i loft og/eller på vægge i stedet for de billeder, der hænger, er det lejers ansvar at sørge for at opbevare disse forsvarligt. Skader på væge og loft skal erstattes.

 • Lejer kan på fornuftig vis bruge lokalets stereoanlæg og fjernsyn.

 • Lejer er velkommen til at tænde for køleskab og fryser dagen før.

 • Lejer kan bruge udendørsfaciliteterne under hensyntagen til øvrige LLB medlemmer, gæster og naboer. Der skal der være ro på kajen og uden for klubhuset efter kl. 23.00.

• Lejer skal ophænge følgende skilte (**Privat arrangement – ingen adgang**/ (**Private arrangement – No Admittance**) hænges på frontportene og (Medlemmer henviser til gæstefaciliteterne, eller via depotrummet) hænges ligeledes på frontportene. Skiltene skal ophænges på portene fra start- til slut-lejeperioden. Hvis dørene står åbne, skal lejer opstille et sandwichskilt foran indgangspartiet. Plakaten med teksten Privat fest – ingen adgang/Private arrangement – No Admittance sættes i sandwichskiltet.

• Parkering, bil- og taxikørsel er **ikke tilladt** på lystbådehavnen eller foran klubhuset. Dog er af-/pålæsning af mad og udstyr tilladt kortvarigt i max. 30 minutter i forbindelse med et privat arrangement.

• I øvrigt skal lejer og gæster altid følge anvisninger og henstillinger fra bestyrelse og havnefoged.

|  |  |  |
| --- | --- | --- |
| Udlejningsmuligheder | Pris | Regler vedr. betaling |
| **Udlejning til fest**24 timer. Fra kl. 12 på dagen, til kl, 12 dagen efter | 1000 kr. depositum2625 kr. i leje, incl. moms1575 kr. incl. moms pr. ekstra dag før eller efter datoen for lejemålet.Prisen inkluderer udgifter til rengøringsfirma, efter udlejnings dagen | **Når depositum er betalt** er lokalet reserveret.Depositum er en sikkerhed for betaling af evt. skader på inventar, herunder anlæg. Ved aflysning senest 30 dage før, betales depositum tilbage.**Betalingsfrist for leje 2625 kr.** er 30 dage før udlejningsdatoen.**Inden 8 dage før udlejningsdato kan lejer ophæve kontrakten,** og modtage lejepris på kr. 2625 retur. depositum tilbagebetales ikke. |

Egen oprydning: Se checkliste på kontrakten og i køkken. Prisen for leje er for 2017 fastsat til ovennævnte beløb (inklusiv moms).

**Hvordan lejer jeg?**

 •Klik på ’Kalender’ på hjemmesiden, og check om lokalet er ledigt i den ønskede periode.

 • Download/hent ”Lejekontrakt” på hjemmesiden under menu ”Klubben” og ”Leje af Klublokale”.

 • Udfyld lejekontrakten, og send lejekontrakten til **klubhus ansvarlig persom i** LLB på email ( se mailadresse under faneblad bestyrelsen) . Klubhusansvarlig person videresender til bogholderen.

• Efter godkendelse betales depositum kr. 1.000 på Reg. nr. 2228 Konto 8129435489 i Nordea Bank og angiv følgende: Lokaleleje, dato for lejemålet, navn, medlems –og bådpladsnummer.

• Kvittering for indbetalt depositum og faktura på lejemålet, modtager du så snart depositum er registreret og udlejningen er godkendt.

• Betal lejemålet på Reg. Nr. 2228 Konto 8129435489 senest 30 dage før udlejningsdatoen. udlejedatoen. Så snart betalingen er registreret returnerer bogholderen din kopi af lejekontrakten med LLB’s underskrift.